«Real» hujumchisi Alvaro Morata «Chelsi» safiga o‘tishi aniq bo‘lgan. Marca ma’lumotiga ko‘ra, londonliklar klubi 24 yoshli hujumchi uchun 80 million yevro to‘laydi. Yaqin vaqtlar ichida ispaniyalik bu futbolchi ayni vaqtda Los-Anjyelesda bo‘lib turgan jamoasi qarorgohini tark etadi va transfer jarayonini yakunlash uchun Yevropaga uchadi. Shu tariqa, Morata tarixdagi eng qimmatbaho ispaniyalik futbolchiga aylanadi. Shu vaqtgacha bu maqom Fernando Torresga tegishli edi, uni 2011 yilda «Chelsi» «Liverpul»dan 58 million yevro evaziga sotib olgandi.